stanford-oval/wikipedia huggingface dataset:
שלדת רכב
הערות שוליים

↑  זיהוי שלדת רכב באיטליה vehicle-documents.it/dati_identificazione
↑  הגדרת "שאסי" באנגלית collinsdictionary.com/dictionary/english/chassis
↑  שלדת רכב Sturmey, Henry (2 April 1908). "The Use of Unsuitable Vehicles". Commercial Motor. 7 (160): 146–147. Retrieved 10 September 2010
↑  שאסי זו לא מילה גסה לוי יצחק
↑  תומר הדר,'"`UNIQ--nowiki-00000004-QINU`"'קונים רכב? שימו לב לשאסי, באתר TheMarker‏, 18 ביולי 2006
↑  יצחק לוי - שמאי רכב
↑  תומר הדר,'"`UNIQ--nowiki-00000007-QINU`"'משרד התחבורה עושה סדר בנזקי התאונות - ומשאיר את כל הקצוות פתוחים, באתר כלכליסט, 1 במרץ 2014
| --- | --- |
בקרת זהויות :  NLI: 987007295705305171  BnF: cb123986321 (data)  GND: 4016319-2  LCCN: sh85010218  NKC: ph189238
הלל ביטון רוזן

| --- | --- |

 לידה:  21 באוגוסט 1991 (בן 33) ירושלים, ישראל 
 מדינה:  ישראל ישראל
 השכלה:  המכללה האקדמית הדסה ירושלים  הגימנסיה העברית רחביה 
 מעסיק:  עכשיו 14 
 קישורים חיצוניים
 פייסבוק:  1183746033
 טוויטר (X):  BittonRosen
 טלגרם:  HallelBittonRosen
 
הלל ביטון רוזן (נולד ב-21 באוגוסט 1991) הוא עיתונאי ישראלי, כתב לענייני צבא וביטחון ומגיש בערוץ עכשיו 14.
ביוגרפיה

נולד וגדל בירושלים. שירת בצה"ל כלוחם בגדוד צבר של חטיבת גבעתי. סיים תואר ראשון בפוליטיקה ותקשורת במכללה האקדמית הדסה ירושלים. ב-2015 נבחר למשך שנתיים כיו"ר אגודת הסטודנטים במכללה, ושימש כחבר נשיאות התאחדות הסטודנטים ונציג מטעם הארגון בוועד המנהל של עמותת "איסתא ליינס". במשך מספר שנים ניהל את המסעדות הירושלמיות "ג'קו סטריט" ו"וופל פקטורי".
את תחילת דרכו הטלוויזיונית החל כאורח קבוע בתוכנית "האולפן הפתוח" בערוץ 20. בדצמבר 2019 נכנס ככתב קבוע בערוץ. כחמישה חודשים לאחר מכן הוביל את משדר יום הזיכרון לחללי מערכות ישראל בערוץ, ובמסגרת השידור ראיין את רה״מ בנימין נתניהו. לאחר מכן, התמנה לתפקיד הכתב הפוליטי-מדיני. במהלך תקופת הקורונה קיבל בנוסף את תפקיד כתב הבריאות.
בעקבות כתבה שלו שייחסה ליקויים תברואתיים קשים למשחטת "עוף הגליל" בקריית שמונה הגיש המפעל תביעת לשון הרע נגד ערוץ 20. התביעה הסתיימה בגישור שבו חויב ערוץ 20 לפצות את המפעל ב-18 אלף ש"ח, למחוק את הכתבה, להכחיש את תוכנה ולהתנצל על הפרסום.
מאוגוסט 2020 ביטון רוזן מגיש את מהדורת מוצאי שבת "שבוע טוב ישראל".
החל מספטמבר 2021 עבר לתפקיד כתב לענייני צבא וביטחון של ערוץ 14, במקום תפקידו ככתב מדיני ופוליטי.
במאי 2024 קיבל, לצד כ-70 אנשי עיתונות נוספים, תעודת הוקרה מועדת פרס אורי אבנרי לעיתונות אמיצה על אומץ לב, חושים עיתונאיים מחודדים ואנושיות בעקבות עבודתו ב-7 באוקטובר.
הלל ביטון רוזן נישא למעיין קמחי, ומתגורר בירושלים. הוא מנהל אורח חיים מסורתי.
הערות שוליים

↑  הלל ביטון רוזן, יחידי סגולה: הלחימה הקשה של חטיבת גבעתי בדרום הרצועה, באתר ערוץ 14, ‏17.02.24
↑  טמוזרטי, שירן, ממנהל מסעדות בירושלים למגיש בערוץ 20: סיפור ההצלחה של הלל ביטון רוזן | כל העיר, באתר כל העיר, ‏24.12.21
↑  אורן פרסיקו,'"`UNIQ--nowiki-00000003-QINU`"'מסתבר שלא כל התרנגולות נראות אותו דבר, באתר העין השביעית, 30 באוקטובר 2021;
ההתנצלות מפי הלל ביטון רוזן, באתר טוויטר, 8 בנובמבר 2021
↑  פרס אורי אבנרי לעיתונות אמיצה יוענק ליותר מ-70 עיתונאים ואנשי תקשורת, בהם צלמי "ישראל היום | ישראל היום, באתר www.israelhayom.co.il, ‏2024-05-29
↑  מזל טוב: עיתונאי ערוץ 14 התחתן; ומי ערך את החופה, באתר "סרוגים", 24 בנובמבר 2023
|  |
| --- | --- | --- |
| תוכניות | "ישראל הבוקר" • "עדן ועודד" • "האולפן הפתוח" • "ארבע" • "ריקלין ושות" • "הדו"ח של אראל" • "שבע" • "מהדורת החדשות המרכזית של עכשיו 14 "•"הפטריוטים" • ריקלין ושות • "פָתְחִי את שַׁי" • "כלכלי בלילה" |  |
| סגל | דור אזרד  • אמיר איבגי • שגיא אלמוג כהן • נועם אמיר • מולי ארי • עקיבא ביגמן • הלל ביטון רוזן • דרור בלאזדה • יעקב ברדוגו • שרה ב"ק • שי גולדשטיין • בועז גולן • טל היינריך • עדן הראל • יהונתן וייס • דנה ורון • יותם זמרי • יערה זרד • עידו טאובר • יאיר אלטמן • מגי טביבי • עומרי חיים • שלו כחלון • אדיר לחקים • רונה לוי •  שיראל ללום נהיר • נתי לנגרמן • טל מאיר • ינון מגל • תמיר מורג • עודד מנשה • אראל סג"ל • גיל ססובר • מורן סקיטל • ליאור סודרי • אריאל עידן • איתמר פליישמן • אליה פרג'ון • גלעד צוויק • מוטי קסטל • דני רופ • שמעון ריקלין • עתי שלו • ליטל שמש |  |
תומאס צ'יפנדייל

| --- | --- |

עיצוב של מיטה מלכותית, 1762
 לידה:  5 ביוני 1718 אוטלי, הממלכה המאוחדת 
 פטירה:  13 בנובמבר 1779 (בגיל 61) לונדון, ממלכת בריטניה הגדולה 
 מדינה:  ממלכת בריטניה הגדולה 
 השכלה:  בית הספר הנסיך הנרי 
 
תומאס צ'יפנדייל (באנגלית: Thomas Chippendale; ‏5 ביוני 1718 - 13 בנובמבר 1779) היה מעצב רהיטים, אמן ונגר בריטי חשוב בסגנון הרוקוקו ובסגנון הניאו קלאסי. הושפע מעבודותיו של רוברט אדם.
ב-1754 פרסם מדריך "The Gentleman and Cabinet Director" שהיו בו שרטוטים של דגמים שלו לריהוט של התקופה.
עיצוביו של צ'יפנדייל היו מבוקשים מאוד על ידי האצולה האנגלית במאה ה-18 וזכו לתהילה מחודשת גם בסוף המאה ה-19. כדמות נערצת בתרבות האומנות האנגלית, זכה צ'יפנדייל להנצחה במספר מקומות ביניהם כפסל מפואר בחזית מוזיאון ויקטוריה ואלברט.
בנו, תומאס צ'יפנדייל הצעיר (Thomas Chippendale the younger 1749–1822) המשיך את דרכו.
כיום צ'יפנדייל היא מילה נרדפת לסגנון ריהוט בהשראת דגמיו. בנוסף לכך, צמד הטמיאסים המונפשים צ'יפ ודייל של חברת וולט דיסני נוצרו בהשראתו של צ'יפנדייל, דבר שאף קיבל התייחסות בסרט "צ'יפ ודייל: יחידת הצלה".
ראו גם

תנועת האמנויות והאומנויות
דוב לנדו

| --- | --- |

 לידה:  5 באפריל 1930 (בן 94) ז' בניסן ה'תר"ץ זגייז', רפובליקת פולין 
 מדינה:  ישראל 
 השכלה:  ישיבת היישוב החדש  ישיבת פוניבז'  ישיבת חברון כנסת ישראל 
 מקום פעילות:  בני ברק
 השתייכות:  חרדים ליטאים 
 רבותיו:  הרב אברהם ישעיהו קרליץ
 חיבוריו:  זכר דבר, זכר טוב, מנחת דבר, חידושי ר' דוב לנדו על הש"ס
 
 תפקידים נוספים:  ראש ישיבה 
 
הרב אפרים דוב לנדו (נכתב לפעמים לנדא; נולד בז' בניסן ה'תר"ץ, 5 באפריל 1930) הוא מנהיג הציבור הליטאי, ראש ישיבת סלבודקה בבני ברק, מרבני חוג חזון איש, וחבר נשיאות ועד הישיבות.
ביוגרפיה

נולד בזגייז' שבפולין לדבורה וטוביה יוסף לנדוי, נכדו של האדמו"ר רבי אלימלך מנחם מנדל לנדא מסטריקוב. בהיותו בן חמש, בראש חודש אדר ב' תרצ"ה, עלה לארץ ישראל עם הוריו ואחותו זהבה, ובדרכם ארצה נולדה אחותו רבקה. המשפחה התיישבה ברחובות. למד בישיבת היישוב החדש ולאחר כשנה וחצי עבר ללמוד בישיבת פוניבז', לשם הוא התקבל לאחר שסיפר לרב יוסף שלמה כהנמן על סערת רוחו והתרשמותו מביקורו בישיבה בחג השבועות תש"ו. בפוניבז' הוא למד עם הרב יעקב אדלשטיין. הרב לנדו רואה את עצמו כתלמידם של הרב דוד פוברסקי והרב שמואל רוזובסקי, וכן למד תקופה עם הרב אליהו אליעזר דסלר. אחר כך למד בישיבת חברון יחד עם הרב ברוך מרדכי אזרחי, ולמד בחברותא עם הרב זלמן נחמיה גולדברג. על אף שפגש את החזון איש פחות מ-10 פעמים, הוא רואה בו את רבו המובהק ואימץ את שיטת לימודו ופסיקותיו ההלכתיות, בין השאר בהשפעת קרוב משפחתו ועמיתו בראשות הישיבה, רבי נתן שולמן.
נישא לעדינה, נכדת הרב אייזיק שר, ראש ישיבת סלבודקה, בת לבנו הרב יוסף, שנספה בשואה. במהלך השואה היא הוחבאה במנזר, ולאחריה היא גדלה בבית דודה רבי מרדכי שולמן, והשידוך הומלץ על ידי רבו החזון איש. לאחר נישואיו התמנה לר"מ בישיבה, ועם השנים התאגדו סביבו קבוצת תלמידים המחשיבים אותו כרבם המובהק. בתחילת שנות ה-80 מונה לראש ישיבה לצד הרב ברוך רוזנברג, הרב עמרם זקס והרב משה הלל הירש.
הרב לנדו הוא מרבני חוג חזון איש. על אף שורשיו המשפחתיים הוא שייך לקהילה הליטאית. עם זאת אחד מידידיו הקרובים הוא האדמו"ר מפשעווארסק. הוא גם מיודד עם הרב שאול אלתר, ראש ישיבת שפת אמת ומייסד קהילת פני מנחם.
כשהוקמה ישיבת זכרון מיכאל התבקש על ידי הרב שלום מאיר יונגרמן לעמוד בנשיאות הישיבה ולמסור בה שיעור כללי אחת לשבועיים.
בשנת ה'תשמ"ט (1988), היה מהרבנים הליטאים הבודדים שהתנגדו להתמודדות בבחירות המקומיות של מפלגת "דגל התורה" הליטאית בנפרד מ"אגודת ישראל", ממנה התפצלה באותה שנה, מהלך אותו הוביל הרב שך. במכתב אישי שכתב לרב שמואל דויטש, טען הרב לנדו שהפיצול משחית את אופיו העדין של "עולם התורה", ובסיומו, לעג ל"כל מיני חידושי הלכות שנתחדשו לאחרונה" בסוגיית "דעת תורה" ודומיה.
בשנת 2014 מונה לחבר נשיאות ועד הישיבות. בשנת 2023 מונה ל"נשיא שני" של ועד הישיבות על ידי הרב גרשון אדלשטיין[דרוש מקור].
לאחר פטירת הרב אהרן יהודה לייב שטינמן, התחזק מעמדו בהנהגת הציבור החרדי ליטאי, לצידם של הרב גרשון אדלשטיין והרב חיים קניבסקי.
לאחר פטירת הרב גרשון אדלשטיין הוא נחשב כאחד ממנהיגי הציבור החרדי ליטאי לצד הרב משה הלל הירש.
עמדותיו

דעתו שצורת הלימוד העדיפה היא בצורה עיונית, וזה עדיף מללמוד בבקיאות ולסיים ש"ס.
דעתו שיש לבצע את כל מה שהרופאים אומרים, ועונה כן לכל מי שבא להתייעץ בנושאים רפואיים שיעשה את מה שהרופא אומר, בתקופת מגפת הקורונה נקט גישה מחמירה באשר לציות להוראות הרופאים, והורה כי יש חובה הלכתית ללבוש מסכה רפואית, וכן יצא כנגד עסקנים הפועלים לפתיחת הישיבות בניגוד להנחיות משרד הבריאות וכינה אותם "פוחזים" המוכנים לסכן את הציבור.
באוגוסט 2015 התבטא בפני תלמידי ישיבתו בחריפות כנגד קנאים המפגינים כיום, ואמר שזוהי קנאות מזויפת שבמסגרתה מחפשים היכן אפשר למחות. הדברים פורשו כמכוונים נגד אנשי "בני תורה". בקיץ 2017, על רקע פעילות מתנגדי החוק לגיוס בני ישיבות בארצות הברית, כתב הרב לנדו מכתבים שבהם הביע את דעתו כי מדובר בטענות שקר. בהמשך תקף בחריפות את אנשי הפלג הירושלמי.
עם פרוץ מלחמת חרבות ברזל כתב, לאחר התייעצות עם הרב משה הלל הירש, מכתב לקיצור חופשת החגים לטובת חזרה ללימוד התורה בישיבות (כפי שנעשה גם בשנה של מלחמת יום כיפור): ”הראוי מכל הבחינות, לאור המצב החמור מאד והבלתי ברור, שיוקדם הזמן של החורף ביום א' או ביום ב', כל ישיבה לפי האפשרות שלה”. בהמשך, כאשר החלו פרסומים על התעוררות לגיוס למלחמה בחלקים מהציבור החרדי, פרסם את התנגדותו לכך וכתב: ”המתעסקים בפעולות אחרות, מושכי לבבות רפופים, המדמים כי בהם תשועתנו מכל הצרות והסכנות האופפות אותנו, ידעו כי רבה משוגתם ורב היזקם...”.
בהמשך המלחמה פורסם תיעוד של אל"ם ארז אשל המגיע לביתו ומנהל עמו שיחה על שאלת גיוס החרדים. במהלך השיחה טען אשל כי על בני הישיבות להיות שותפים בהגנת המדינה. בתגובה ענה הרב לנדו: ”לומדי התורה הם המגינים. אתה המוגן, לא המגן [...] אני אגיד מילים חריפות. אתם יודעים מה שכתוב בתורה: 'וְלֹא תָקִיא הָאָרֶץ אֶתְכֶם בְּטַמַּאֲכֶם אֹתָהּ כַּאֲשֶׁר קָאָה אֶת הַגּוֹי אֲשֶׁר לִפְנֵיכֶם'. הארץ לא הקיאה אותנו, כי יש לה גלולות, גלולות נגד הקאה. הגלולות הם לומדי התורה ואתם רוצים לזרוק את הגלולות לים [...] אנחנו נמצאים בסכנה גדולה והדבר המגן עלינו הם לומדי התורה ומי שרוצה להוציא אותם מתלמודם הוא שוגג, אבל הוא זורק את הגלולות לים”. על הצעת אשל כי כל בחור ישיבה ילך לבקר פצוע אחד וישתתף בלוויה אחת, כדרכו של רבי עקיבא שנהג להדר בקיום מצוות ביקור חולים, הגיב בתקיפות: ”חס ושלום, חס ושלום. בחור צריך ללמוד. שבחור לא יצא אפילו פעם אחת. בחור עם נפש רגישה, יראה את הדברים הקשים, לא יוכל אחר כך לחזור ללימוד. הבחור צריך רק ללמוד”. התיעוד הפך לויראלי ועורר שיח רב בנושא בתוך הציבור החרדי ואף מחוצה לו.
ספריו

זכר דבר – בירורים הלכתיים, בני ברק תשמ"א
זכר טוב – בני ברק ה'תש"ם, בירורים הלכתיים לזכר אביו
מנחת דבר – על המנחת חינוך
לקט שיעורים (עם שאר ראשי ישיבת סלבודקה)
חידושי רבי דוב לנדו – על חלק גדול ממסכתות הש"ס
גליונות רבי דוב לנדו – ובו הערות שהועתקו מכתב ידו על הראשונים והאחרונים הרמב"ן, הרשב"א, הריטב"א, הרמב"ם, הטור, שולחן ערוך, מנחת חינוך, חזון אי"ש, ועוד, על המסכתות שבת, עירובין, יבמות, כתובות, נדרים, גיטין, קידושין. הספר יצא לאור במהדורה מצומצמת.
בירור דברים – אודות ספר שמירת שבת כהלכתה בהתאם לדעת מאורינו הגאונים, בני ברק ה'תשל"ו.
שיח דבר – התכתבויות בחידושי תורה עם רבי חיים קניבסקי שני כרכים
כמו כן תורתו יוצאת מדי שבוע במאספים תורניים רבים ביניהם "אהלי טהרות", "אהלי שביעית", "אהלי זרעים" ו"אהלי שבת" ובעלוני "מנחת דבר". וכן בעלון היוצא מעת לעת "חדוותא דשמעתתא".
הרב אשר דויטש מראשי ישיבת פוניבז' השתתף בעריכת ספרי הרב והוא אשר הגיה את ספרי הרב "זכר טוב" ו"זכר דבר".
מתלמידיו

הרב דניאל וולפסון, ראש ישיבת נתיבות חכמה
הרב שלום מאיר יונגרמן, נשיא וראש ישיבת זכרון מיכאל במושב זכרון יעקב שבצפון
הרב יהודה סילמן, ראב"ד בד"ץ בני-ברק ומרבני שכונת רמת אלחנן בבני-ברק
הרב מיכל זילבר, ראש ישיבת זוועהיל
הרב צבי מאיר זילברברג, משפיע חסידי
עמי דרך

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  4 בנובמבר 1963 חיפה, ישראל
 פטירה:  5 בספטמבר 2012 (בגיל 48)
 מקום קבורה:  עינת 
 לאום:  ישראלי
 מקום לימודים:  בצלאל אקדמיה לאמנות ועיצוב ירושלים 
 תחום יצירה:  עיצוב
 
עמי דרך (4 בנובמבר 1963 - 5 בספטמבר 2012) היה מעצב ישראלי. כיהן כפרופסור וראש המחלקה לעיצוב תעשייתי בבצלאל.
קורות חיים

נולד בחיפה, אביו היה יצרן פרותזות ואמו עקרת בית ואחיו הגדול הוא כדורגלן העבר קובי דרך. התנדב לקורס חובלים ב-1982 ושירת כקצין מכונה בסטי"ל. בהמשך עבר להדריך בקורס חובלים במגמת מכונה. בשירות המילואים שירת כמדריך חובלים בשלב ימ"פ בסדרת ימאות בעכו.
בוגר בצלאל (1992) במחלקה לעיצוב תעשייתי. עבד בסטודיו של פרופ' יעקב קאופמן, ובחברת "ארן מחקר ופיתוח". לאחר מכן הקים יחד עם דב גנשרוא את סטודיו עמידב, שפעל בשנים 1996–2012; השניים פעלו בו בתחומים מגוונים של עיצוב, החל מעיצוב ציוד רפואי, ציוד להצלת חיים, ריהוט, תערוכות, צעצועים, תאורה ומוצרים.
בשנת 1994 החל ללמד בבצלאל. ב-2004 התמנה לראש המחלקה לעיצוב תעשייתי, וכיהן בתפקיד זה עד שנת 2008. בנוסף לימד בתוכנית התואר השני של האקדמיה, כיהן כחבר סנאט בצלאל, וכחבר ועדת ההוראה של המחלקה לעיצוב תעשייתי. הוא הרצה וקיים סדנאות במספר בתי ספר ואוניברסיטאות ברחבי העולם.
עבודותיו הוצגו בתערוכות רבות בישראל ובעולם, בין השאר במסגרת המוזיאון לאמנות מודרנית בניו יורק (2005), מוזיאון קופר יואיט לעיצוב בניו יורק (2006), טריאנלה במילאנו (2006) ועוד.
דרך זכה בפרס משרד המדע התרבות והספורט לשנת 2003, ופרסים נוספים ברחבי העולם.
ב-5 בספטמבר 2012 נפטר לאחר שלקה בדום לב. נקבר בבית הקברות שבקיבוץ עינת. הוא הותיר אחריו אישה ושלוש בנות.
יחידת הברחת האמל"ח של חזבאללה

| --- | --- |

 פרטים
 מדינה:  סוריה סוריה  עיראק עיראק  איראן איראן  לבנון לבנון
 שיוך:  חזבאללה חזבאללה
 אירועים ותאריכים
 תקופת הפעילות:  העשור של 2000 – הווה
 מלחמות:  מלחמת האזרחים בסוריה  מלחמת חרבות ברזל
 נתוני היחידה
 ייעוד:  להעביר לחזבאללה אמל"ח מאיראן
 כוח אדם:  מאות פעילים
 פיקוד
 מפקדים:  חזבאללה מוחמד ג'עפר קסיר ✘ חזבאללה עלי חסן ע'ריב ✘
יחידת הברחת האמל"ח של חזבאללה או יחידה 4400 היא יחידה האחראית על העברת אמל"ח מאיראן דרך סוריה ועיראק ללבנון. היחידה עובדת ביחד עם יחידה 190 של כוח קודס.
היחידה מעבירה דרך עיראק וסוריה את האמל"ח בעיקר במשאיות, עד שהמשאיות מגיעות לגבול עם לבנון ושם האמל"ח מועבר דרך מעברים אזרחיים או מעברים מוסתרים. לפי הערכות יש 130 מעברים בגבול.
היסטוריה

בתחילת שנות ה-2000, מוחמד ג'עפר קסיר (קציר) הקים בעזרת יחידה 190 של כוח קודס את היחידה.
במהלך השנים צה"ל תקף מטרות של היחידה והרג פעילים על מנת לפגוע ביחידה.
ב-23 באוקטובר 2022 צה"ל תקף מטרות של היחידה בדרום סוריה.
היסטוריה > מלחמת חרבות ברזל

במהלך מבצע חיצי הצפון צה"ל תקף מטרות של היחידה והרג פעילים ביחידה. בנוסף צה"ל השמיד תשתיות העברת אמל"ח בין סוריה ללבנון.
ב-1 באוקטובר 2024 צה"ל הרג בסיכול ממוקד את מפקד היחידה מוחמד ג'עפר קסיר.
ב-8 באוקטובר 2024 צה"ל תקף מטרות של היחידה ברחבי סוריה. בנוסף צה"ל הרג בסיכול ממוקד בכיר ביחידה.
ב-21 באוקטובר 2024 צה"ל הרג בסיכול ממוקד את עלי חסן ע'ריב, מחליפו של מוחמד ג'עפר קסיר.
היסטוריה > מתקפת המורדים הסורים בשנת 2024 והלחימה בין סוריה ליחידה

ב-6 בדצמבר 2024 המורדים הכורדים כבשו את מעבר הגבול העיקרי בו השתמשה היחידה להעברת אמל"ח בין עיראק לסוריה.
ב-8 בדצמבר 2024 לאחר נפילת משטר אסד פעילי היחידה עזבו את סוריה, אך החל מינואר 2025 היחידה חזרה לפעול להבריח נשק מסוריה ללבנון.
בין ה-4 ל-10 בפברואר 2025 הצבא הסורי החופשי השמיד תשתיות של היחידה בגבול סוריה-לבנון ולאחר שכוחות היחידה חזרו לפעול בתוך סוריה הצבא הסורי החופשי גירש אותם מהאזור.
בחודשים ינואר-פברואר 2025 חיל האוויר הישראלי ביצע עשרות תקיפות נגד תשתיות היחידה בגבול לבנון-סוריה.
הערות שוליים

1 2  דניאל סלאמה,'"`UNIQ--nowiki-00000005-QINU`"'נחשפה היחידה של חיזבאללה להברחת אמל"ח: "הייתה יעד לתקיפה ישראלית", באתר ynet, 23 באוקטובר 2022
↑  משה רט, מעל 130 מעברי גבול: "צינור החמצן" של חיזבאללה, באתר אפוק - מגזין מרחיב דעת, מעורר מחשבה, ‏2024-10-31
↑  ליאור בן ארי, נועה לוצקי, יואב זיתון,'"`UNIQ--nowiki-00000009-QINU`"'עוד הפצצות בדאחייה: אלו הבכירים בציר האיראני שחוסלו, באתר ynet, 1 באוקטובר 2024
↑  ניסיון חיסול בדמשק. היעד: בכיר ביחידת הברחות האמל"ח של חיזבאללה, באתר כלכליסט, 8 באוקטובר 2024
↑  צה”ל לוקח אחריות: בתקיפה בסוריה חוסל מ”מ מפקד יחידה 4400 של חיזבאללה – JDN
↑  US-backed Syrian Kurds seize eastern city of Deir el-Zor, sources say
↑  דין ברנדשטטר, קרבות בין שיעים לסונים בגבול לבנון-סוריה | צפו בתיעודים, באתר עכשיו 14
קריאה לתיקון

קְרִיאָה לְתִקּוּן, המוכרת בשמה באנגלית, ריקוֹל (Recall), הוא תהליך מובנה שבו יצרן נדרש לתקן, לקנות בחזרה או לאסוף מוצר בעקבות גילוי פגמי תכנון או ייצור שעלולים לגרום לסכנה בטיחותית, או שכבר גרמו לסכנה כזאת. בקריאה לתיקון נקראים רוכשי המוצר להגיע איתו לתחנת שירות, לחנות או למוסך ברשת השירות של היצרן כדי לתקן את הפגם או להחזיר מוצר תמורת מוצר חליפי או זיכוי כספי.
ריקול יכול להיות מבוצע ביוזמת יצרן המוצר, וזאת כדי להימנע או לתקן נזק תדמיתי, או כדי לצמצם סיכון לחשיפה משפטית, והוא יכול להתבצע לנוכח דרישה של רגולטור, למשל מינהל הבטיחות בדרכים הפדרלי האמריקני (NHTSA) בתחום הרכב. קריאה לתיקון נפוצה בתעשיית הרכב, כאשר מתגלה ברכב פגם שיוצר סיכון בטיחותי, ובמקרה כזה מתבקשים בעלי הרכב להגיע אל רשת השירות של יצרן הרכב ושם נערכת בדיקה של הרכב ובמידת הצורך מבוצע תיקון.
קְרִיאָה לַהֲשָׁבַת מוּצָר מקובלת בתעשיית המזון ובתעשיית התרופות, כאשר מתגלה שאצווה מסוימת יוצרה פגומה. במקרים קיצוניים נקראים צרכנים לחדול מלהשתמש בתרופה מסוימת, כאשר מתברר שיש בה נזק בריאותי שלא התגלה במהלך הבדיקות לאישורה.
בענף התוכנה, הטיפול בפגם שהתגלה פשוט מאשר בתעשייה המייצרת מוצרים מוחשיים, משום שלתיקון הפגם בדרך כלל אין צורך לקרוא לצרכן לתחנת שירות, אלא די בהפצת גרסה מתוקנת של התוכנה.
קְרִיאָה לְהַחְלָפָה, החלפה כגון של סוללות פגומות במכשירים ניידים.
שלבים מקובלים להחזרת מוצר

החזרת מוצר כוללת ברוב המקרים את השלבים הבאים, אשר עשויים להיות שונים ממדינה למדינה בהתאם לחוקים מקומיים:
היצרן אוסף מידע אודות פגם במוצר ומנתח את הבעיה. העסק מזהה באיזו קבוצת מוצרים מתקיים כשל, ומה מקור התקלה - למשל בתהליך התכנון ההנדסי או ברשת האספקה.
היצרן מעדכן את הרשויות הרלוונטיות למוצר ו/או לתהליך הקריאה לתיקון.
ספקים ישירים, לקוחות וספקי לוגיסטיקה עשויים לקבל מידע על מנת לעזור לזהות גורמים לכשל, לשנות תהליכי ייצור או להוסיף אמצעי התראה וזהירות במוצרים המושפעים כדי להגביל את היקף ההחזרה הפוטנציאלית.
היצרן מבצע הערכת סיכונים ומחליט אם וכיצד לבצע ריקול ובאיזה היקף.
הודעה על החזרת מוצר נשלחת לרגולטור המתאים, לעסקים מושפעים, לקבוצות צרכנים וללקוחות. הודעות עשויות להתפרסם באתר האינטרנט של הסוכנות הממשלתית המתאימה (אם רלוונטי), באתר האינטרנט של העסק עצמו ובפלטפורמות המדיה החברתית, בעיתונים יומיים גדולים ובחנויות שמוכרות את המוצר. כאשר קיימת אפשרות לזהות באופן סביר את הבעלים של מוצר מושפע (למשל רכב שבו קיים רישום של בעלים מול מספר שילדה או רישוי) אפשר לשלוח הודעות ישירות אל המחזיק במוצר באמצעות דואר או דואר האלקטרוני.
בדרך כלל יוצאת המלצה לצרכן להחזיר את הסחורה ללא קשר למצבה ולקבל החזר כספי מלא או תיקון של המוצר.
קריאה לתיקון בתעשיית הרכב

תהליך "קריאה לתיקון" – "Recall" בתעשיית הרכב הוא תהליך מובנה ומסודר שבו יצרנית רכב שגילתה כשל סדרתי והחליטה לתקן אותו באופן גורף פונה אל כל בעלי הרכב מאותו דגם או סדרת דגמים ומבקשת מהם להגיע למוסך שירות כדי לטפל בתקלה.
סדר הפעולות מתחיל בדיווח של יצרן הרכב לנציגים שלו בכל מקום שבו נמכרו כלי הרכב שנקראים לתיקון ובמקביל גם לרשויות. לאחר מכן נשלחים אל בעלי הרכב מכתבים שבהם הם מוזמנים לביצוע הבדיקה והתיקון, ואז נשלחות למוסכים הנחיות טיפול. כאשר נדרשת החלפת רכיבים פגומים היצרן שולח חלקים תקינים לרשת השירות.
הקריאה לתיקון המפורסמת ביותר בתעשיית הרכב התקיימה לאחר שעורך הדין האמריקני ראלף ניידר פרסם את ספרו 'לא בטוחה באף מהירות' אשר חשף התנהלות פלילית של מנהלים בתעשיית הרכב האמריקנית אשר הסתירו פגמים וכשלים הנדסיים ברכב. אחד הפרקים הוקדש לתכנון כושל של הסרן האחורי בשברולט קורבייר מתוצרת ג'נרל מוטורס. בעקבות פרסום הספר נאלצו מנהלי GM להופיע בשימוע בפני הקונגרס האמריקני ולאחר מכן לבצע תיקון יזום של המכוניות.
הקריאה לתיקון הגדולה והיקרה ביותר בתולדות תעשיית הרכב - אשר טרם הושלמה נכון לשנת 2025 - היא של יותר מ-100 מיליון כריות אויר מתוצרת החברה היפנית 'טקאטה', אשר הותקנו בעשרות מיליוני מכוניות מתוצרת עשרות יצרני רכב. קריאה זאת החלה להתפתח בהדרגה החל משנת 2010 כאשר הונדה החליפה אלפי כריות תקולות, והפכה החל משנת 2014 לפרשה שזעזעה את תעשיית הרכב ובסופו של דבר הובילה לפשיטת רגל של טקאטה ביוני 2017.
אירועים בולטים של קריאה לתיקון

באוגוסט 1973 נקראו לתיקון 103,000 מכוניות מדגמי טריומף. התיקון כלל החלפת חלק בחזית המכונית, שהיה חשש שיישבר ויפגע ביכולת ההיגוי של המכונית.
בשנת 1994 נאלצה חברת אינטל לקרוא לתיקון מחשבי פנטיום, יצא לשוק לראשונה ב-22 במרץ 1993, בעקבות גילויו של באג הפנטיום. מעט מאוד מעבדים הוחזרו בפועל, משום שרוב המשתמשים לא נפגעו מהבאג, ולכן לא טרחו להחליף את המעבדים.
בסוף שנת 1999 ובתחילת שנת 2000 קראה חברת ברגר קינג להחזרתם של 25 מיליון מכלי פלסטיק קטנים, ששימשו לאריזת צעצועי פוקימון, מחשש שיגרמו לחנק.
בפברואר 2005 נקראו צרכנים בבריטניה ובקנדה להחזיר יותר מ-400 מוצרי מזון שהכילו רוטב ווסטרשייר שבו נעשה שימוש בצבע מאכל שנחשד כמסרטן.
במהלך 2006 נקראו לתיקון מיליוני מחשבים ניידים שבהם הותקנה סוללה חשמלית מתוצרת סוני, מחשש שהסוללה תתחמם ותגרום לשרפה.
בשנת 2007 יצרנית המכוניות הונדה קראה לתיקון כ-183,000 מכוניות מדגם הונדה סיוויק, עקב תקלה במסבי הגלגלים.
בספטמבר 2009 חברת טויוטה קראה לתיקון מיליוני מכוניות מתוצרתה, עקב בעיה בדוושת הגז. בינואר 2010 נעשתה קריאה נוספת, עקב בעיה נוספת בדוושת הגז.
במאי 2015 הודיעו שלוש יצרניות רכב יפניות, טויוטה, ניסאן והונדה, על קריאה לתיקון של מיליוני מכוניות, עקב תקלה אפשרית ביחידת הניפוח, מתוצרת חברת טקאטה, של כריות האוויר שבמכוניותיהן. בהמשך גדלה הקריאה וחלה על 35 מיליון מכוניות.
בספטמבר 2015 הורתה הסוכנות להגנת הסביבה בארצות הברית לחברת פולקסווגן לבצע קריאה לתיקון לקרוב לחצי מיליון מכוניות, בטענה שהחברה התקינה תוכנה בדגמי הדיזל שלה כדי להציג נתוני זיהום אוויר נמוכים מהמציאות. בעקבות זאת הקצתה החברה 6.5 מיליארד יורו לטיפול בבעיה, ומנכ"ל החברה, מרטין וינטרקורן, התפטר מתפקידו.
בשנת 2016 נדרשה חברת טקאטה היפנית לקרוא לתיקון מאה מיליון מכוניות, עקב פגם בכריות אוויר מתוצרתה, שגרם למותם של נהגים אחדים.
בשנת 2022 עדכנה חברת שטראוס, כי במפעל השוקולד של עלית התגלו מספר דגימות עם סלמונלה בקו הייצור ובשוקולד המשמש כחומר גלם ליצור החטיפים השונים.
הערות שוליים

↑  "Food recall guidance for businesses" (בNew Zealand English). Ministry of Primary Industries (New Zealand). 2022-06-02. נבדק ב-2024-04-15.
↑  מה זאת "קריאה לתיקון"?, באתר TheCar, ‏1/02/2023
↑  Recalls, Corrections and Removals, US Food and Drugs administration
↑  גיל מלמד, טקאטה הכריזה על פשיטת רגל ביפן ובארה"ב, באתר TheCar, ‏26/06/2017
↑  Burger King recalls Pokemon toys, The Augusta Chronicle, December 29, 1999
↑  ירון אדרי‏, 3.8 מיליון טויוטות לתיקון, באתר וואלה, 30 בספטמבר 2009
↑  סליחה, תקלה: 2.3 מיליון מכוניות טויוטה בארה"ב יוחזרו לתיקון, באתר כלכליסט, 22 בינואר 2010
↑  '"`UNIQ--nowiki-00000007-QINU`"'ישראל פישר, דניאל שמיל, רויטרס,'"`UNIQ--nowiki-00000008-QINU`"'פרשת כריות האוויר המתפוצצות: מיליוני מכוניות מתוצרת טויוטה, ניסאן והונדה מוחזרות למוסכים, באתר TheMarker‏, 13 במאי 2015
↑  הריקול הגדול ביותר בהיסטוריית תעשיית הרכב: פגם בכריות אוויר של 35 מיליון מכוניות, באתר כלכליסט, 20 במאי 2015
↑  '"`UNIQ--nowiki-0000000B-QINU`"'הניו יורק טיימס,'"`UNIQ--nowiki-0000000C-QINU`"'התרגיל המזוהם של פולקסווגן: פיתחה תוכנה מיוחדת שמרמה בבדיקות זיהום אוויר, באתר TheMarker‏, 19 בספטמבר 2015
↑  דרמה בפולקסווגן: המנכ"ל התפטר לאחר נזק של 6.5 מיליארד יורו ו-11 מיליון מכוניות פגומות, באתר הארץ, 23 בספטמבר 2015
↑  גיל מלמד, הפיצוץ הגדול: טקאטה תתקן 100 מיליון כריות-אוויר, באתר TheCar,‏ 5 במאי 2016
↑  אדיר ינקו, מירב קריסטל,'"`UNIQ--nowiki-00000010-QINU`"'משרד הבריאות: סלמונלה התגלה גם במוצרים מוגמרים במפעל שטראוס-עלית, באתר ynet, 26 באפריל 2022
| --- | --- |
בקרת זהויות :  NLI: 987007538594705171  GND: 4139203-6  LCCN: sh85107205  NDL: 01190626
מוזיאון החצר הישנה עין שמר

חצר ראשונים היא מוזיאון העוסק בתולדות ההתיישבות החלוצית, הקיבוצית, בשנים שלפני הקמת מדינת ישראל. המוזיאון ממוקם בקיבוץ עין שמר, בתחום של חצר ששימשה את המתיישבים הראשונים בשטח עליו קיים כיום הקיבוץ. המוזאון תוכנן בידי האדריכל יעקב (קובה) גבר. מ-1977, יובל 50 לקיבוץ עין שמר, כשנתיים לאחר שעבר חדר האוכל של הקיבוץ למשכנו החדש והמותאם יותר לגודל אוכלוסיית הקיבוץ, חשבו בקיבוץ מה לעשות בשטח החצר הישנה. 3 חברי קיבוץ היו בראש התומכים להקמת בית, מוזיאון, שיספר את סיפור התיישבות הקיבוץ. היו אלה: יצחק (איגנץ) פלגי, ממייסדי הקיבוץ, רן חדוותי ואדם זרטל, בני הדור השני בקיבוץ. ההחלטה עברה וב-1988 נחנך המוזיאון במעמד נשיא המדינה דאז חיים הרצוג ושר החינוך יצחק נבון.
רכבת האלונים

ב"מוזיאון חצר ראשונים" בקיבוץ, קיים מסלול של רכבת האלונים החוצה את שדות הקיבוץ. הנסיעה בקרון הרכבת ליד מרעה הסוסים, הרפת ועל גשרון מעל נחל קטן, היא מעין סיור מודרך ברכבת הטורקית, מסילת הרכבת החיג'אזית.
הקשר של עין שמר לרכבת החיג'אזית אשר שימשה את הטורקים בימי מלחמת העולם הראשונה הוא במיקום יער האלונים בסביבה, ששרידים ממנו אפשר למצוא עד היום בשמורת אלון.
האנגר מיכאל - מוזיאון הטרקטורים

בשנות ה-90, ביוזמת רן חדוותי - חבר הקיבוץ, איש המועצה לשימור אתרי מורשת ומומחה עולמי לשיקום ושימור מיכון חקלאי היסטורי, הוקם מוזיאון טרקטורים היסטוריים וסדנת שועלי לשימור (על שם שמואל שועלי) לצידה של המוזיאון.
במוזיאון קיימת תצוגה ייחודית של כ-30 טרקטורים וציוד חקלאי מראשית המאה העשרים. הטרקטורים ושאר הציוד החקלאי מהתצוגה שופץ, שוקם ושומר בסדנת שועלי.
התצוגה נמצאת בתוך מבנה היסטורי - האנגר מיכאל. ההאנגר הוא מבנה קשתי מפח גלי הבנוי בסגנון ההאנגרים למוסכים ומיכון שניבנו בראשית המאה העשרים בישראל.